CELEX: 62010TN0183
Language: sl
Date: 2010-04-22 00:00:00
Title: Zadeva T-183/10: Tožba, vložena 22. aprila 2010 – Sviluppo Globale proti Komisiji

3.7.2010   
            
            
               SL
            
            
               Uradni list Evropske unije
            
            
               C 179/42
            
         Tožba, vložena 22. aprila 2010 – Sviluppo Globale proti Komisiji
   (Zadeva T-183/10)
   2010/C 179/75
   Jezik postopka: italijanščina
   
      Stranki
   
   
      Tožeča stranka: Sviluppo Globale GEIE (Rim, Italija) (zastopniki: F. Sciaudone, R. Sciaudone, A. Neri, odvetniki)
   
      Tožena stranka: Evropska komisija
   
      Predloga tožeče stranke
   
   
               —
            
            
               Razglasi naj se ničnost Odločbe Komisije z dne 14. februarja 2010,
            
         
               —
            
            
               Komisiji naj se naloži plačilo stroškov tega postopka.
            
         
      Tožbeni razlogi in bistvene trditve
   
   Ta tožba je vložena zoper Odločbo Komisije z dne 14. februarja 2010, s katero je Komisija kot naročnik tožeči stranki sporočila, da je izključila ponudbo konzorcija Sviluppo Globale GEIE iz ožjega seznama (short-list), ki je bil sestavljen na podlagi omejenega javnega razpisa EUROPEAID/129038/C/SER/SYR za zagotavljanje neposrednih storitev tehnične pomoči vladi Sirije v postopku decentralizacije in lokalnega razvoja.
   Tožeča stranka v utemeljitev tožbenega predloga za razglasitev ničnosti odločbe navaja očitno napačno razlago in uporabo izbirnih meril, določenih v javnem razpisu. Komisija predvsem ni pravilno uporabila izbirnih meril glede tehnične sposobnosti, določenih v javnem razpisu, s tem ko je konzorcij tožeče stranke izključila iz ožjega seznama, kljub temu da je ta izpolnjevala zahteve, predpisane v tem razpisu. Tako očitno napako je mogoče ugotoviti na podlagi preproste primerjave zahtev tehničnih sposobnosti, določenih za vključitev na seznam obravnavanega razpisa, in dejanske vsebine tehničnih sposobnosti, ki jo je predložil konzorcij tožeče stranke.
   Tožeča stranka poleg tega in v vsakem primeru očita, da Komisija ni obrazložila Odločbe z dne 14. februarja 2010 o izključitvi, ker nikakor ni pojasnila zakaj ponudba tožeče stranke ni izpolnjevala izbirnih meril o tehnični sposobnosti, določenih v javnem razpisu.